Սառա Վիլերս, լեդի Ջերսի

**Սառա Սոֆիա Չայլդ Վիլերս, Ջերսիի լեդի** (, ), ծննդյան անունը՝ **լեդի Սառա Ֆեյն**, անգլիացի արիստոկրատ և բանկիր, ամուսնության շնորհիվ՝ Վիլերսների ընտանիքի անդամ։

## Վաղ կյանք
Սառա Վիլերսը երկրորդ երեխան և ավագ դուստրն էր Ուեսթմորլենդի 10-րդ կոմս Ջոնն Ֆեյնի և նրա առաջին կնոջ՝ Սառա Ֆեյնի (Սառա Էնն Չայլդ)՝ Ռոբերտ Չայլդի դստեր ընտանիքում։ Նրա կրտսեր քույրը՝ Մարիան, ամուսնացել է Ջոն Պոնսոնբիի՝ հետագայում Բեսբորոյի 4-րդ կոմսի՝ լեդի Քերոլայն Լամբի եղբոր հետ։ Նրա մյուս քույրը՝ լեդի Ավգուստան, սկզբում ամուսնացել է 2-րդ բարոն Բորինգդոնի հետ, իսկ 1809 թվականին սկանդալային կերպով փախել է։ Ավելի ուշ՝ կոմս Բորինգդոնի հետ ամուսնալուծությունից հետո, ամուսնացել է Արթուր Փեյջտի հետ։

Նրա մայրը Ռոբերտ Չայլդի միակ զավակն է եղել՝ Child & Co․ բանկային ընկերության գլխավոր բաժնետերը։

## Կարիերա

Ըստ պապիկի կտակի՝ Սառան եղել է նրա հիմնական ժառանգորդը, և նա ոչ միայն ժառանգել է Օստերլին, այլև դարձել է Child & Co.-ի ավագ գործընկերն իր տատի՝ Սառա Չայլդի մահից հետո։ Նրա ամուսինը՝ Ջորջ Վիլերսը, թագավորական արտոնագրով ավելացրել է Չայլդ ազգանունը։ Ժառանգությունը նրան դարձրել է Անգլիայի ամենահարուստ կանանցից մեկը. 1805 թվականին նա կարողացել է ընտանիքի չորս անդամներից յուրաքանչյուրին 20 000 ֆունտ ստերլինգ տալ՝ առանց սեփական եկամուտը խաթարելու։

Քաղաքականության մեջ նա թորի է եղել, չնայած չի ունեցել այն կրքոտ հետաքրքրությունը քաղաքականության նկատմամբ, որը ցուցաբերել է իր զարմիկ Հարիետ Արբեթնոտը։ Լսելով, որ Վելինգթոնի դուքսը իշխանությունից հեռացել է 1830 թվականին, նա լաց է եղել հասարակության մեջ։ Հաղորդվել է, որ նա «շրջել է երկինքն ու երկիրը»՝ բողոքելով 1832 թվականի բարեփոխումների մասին օրենքի դեմ։

## Անձնական կյանք
[thumb|right|Սառա Վիլերսի դուստրը՝ լեդի Կլեմենտինա Չայլդ-Վիլերսը․ հեղինակ՝ [Ֆրանց Քսավեր Վինտերհալտեր]]

Սառա Վիլերսն ամուսնացել է Ջորջ Չայլդ Վիլերսի՝ Ջերսիի 5-րդ կոմսի հետ, 1804 թվականի մայիսի 23-ին Բերկլի հրապարակում գտնվող իր տան արվեստանոցում։ Նրա ամուսնու մայրը՝ Ֆրենսիս Վիլյերը՝ Ջերսիի լեդին, եղել է Ջորջ IV թագավորի ամենահայտնի սիրուհիներից մեկը, երբ նա Ուելսի արքայազն էր։ Նրա սեփական գործերը, թեև խոհեմորեն են վարվել, բայց ասում էին, որ շատ են եղել. Հենրի Ջոն Թեմփլը՝ 3-րդ վիկոնտ Պալմերսթոնը, համարվել է նրա սիրեկաններից մեկը։ Երբ նրան հարցրել են, թե ինչու նա երբեք մենամարտ չի անցկացրել իր կնոջ հեղինակությունը պահպանելու համար, կոմս Ջերսին չոր պատասխանել է, որ դա կպահանջի նրանից մենամարտել Լոնդոնում բոլոր տղամարդկանց հետ։ Սառան և Ջորջը ունեցել են յոթ երեխա․

* Ջորջ Չայլդ Վիլերս, Ջերսիի 6-րդ կոմս (1808-1859), ով ամուսնացել է Ջուլիա Փիլի՝ վարչապետ սըր Ռոբերտ Պիլի դստեր հետ։
* Ավգուստ Ջոն Վիլերս (1810-1847), ամուսնացել է Ջորջիանա Էլֆինսթոնի՝ Ջորջ Էլֆինսթոնի դստեր՝ 1-ին վիկոնտ Քեյթի հետ։
* Ֆրեդերիկ Ուիլյամ Չայլդ Վիլերս (1815-1871), ամուսնացել է Ատլոնի 7-րդ Կոմս Ռեյնուդ Դիդերիկ Յակոբ վան Ռիդի դստեր՝ լեդի Էլիզաբեթ Մարիա վան Ռիդի հետ։
* Ֆրենսիս Ջոն Ռոբերտ Չայլդ Վիլերս (1819-1862)։
* Լեդի Սառա Ֆրեդերիկա Քերոլայն Չայլդ Վիլերս (1822-1853), ամուսնացել է Նիկոլաուս Փոլի՝ Էսթերհազիի 9-րդ արքայազնի՝ արքայադուստր Մարիա Թերեզա Թուրն-ի-Տաքսիսի՝ Լեդի Ջերսիի ընկերուհու որդու հետ։
* Լեդի Կլեմենտինա Ավգուստա Վելինգթոն Չայլդ Վիլերս (1824-1858)։
* Լեդի Ադելա Կորիսանդե Մարիա Չայլդ Վիլերս (1828-1860), ամուսնացել է փոխգնդապետ Չարլզ Պարկ Իբեթսոնի հետ։ Լեդի Ադելայի սկանդալային փախուստը Գրետնա Գրինի կապիտան Իբեթսոնի հետ 1845 թվականի նոյեմբերին մեծացրել է լոնդոնյան բոլոր թերթերի տպաքանակը։

Լեդի Ջերսին Լոնդոնի ամենաբացառիկ սոցիալական ակումբի՝ Almack's-ի հովանավորներից մեկն է եղել և ռեգենտի դարաշրջանում թոնի առաջնորդը։ Լեդի Ջերսին հայտնի է եղել «Լռություն» մականունով․ մականունը հեգնական էր, քանի որ, հայտնի է, որ նա գրեթե երբեք չէր դադարում խոսել։ Հուշագիր կապիտան Գրոնովը, որը նրան չի սիրել, նրան անվանել է «թատերական ողբերգությունների թագուհի» և համարել «անդաստիարակ և աներևակայելի կոպիտ»։

Մեկ այլ ժամանակակից նրան նկարագրել է որպես «բարյացակամ, քաղաքականությամբ հետաքրքրված, լավ խոսող» և «աշխույժ, խելացի» կին՝ «հումորի մեծագույն զգացումով, որը ես երբևէ տեսել եմ կնոջ մեջ»:։

Նա մահացել է Միդլսեքսի (այժմ՝ Լոնդոն) հրապարակի թիվ 38 հասցեում։ Նա վերապրել է ոչ միայն իր ամուսնուն, այլև իր յոթ երեխաներից վեցին.։

## Ժողովրդական մշակույթում
Սառան անմահացել է Զենոբիայի կերպարով Դիզրայելիի «Էնդիմիոն» վեպում (1880 թվական)։

Քերոլայն Լամբը ծաղրել է նրան Գլենարվոնում․ որպես վրեժխնդրություն՝ լեդի Ջերսին նրան արգելել է այցելել Almack's, ինչը հասարակության գերագույն խայտառակությունն էր համարվում։ Սա, սակայն, անսովոր էր, քանի որ նա աառանձնացել է ընկել բարությամբ և առատաձեռնությամբ. և ի վերջո Քերոլայնի ընտանիքը նրան համոզել է հանել արգելքը։

Նա ռեգենտի դարաշրջանի Ժորժետ Հեյերի վեպերի մշտական հերոսն է, որտեղ ներկայացվում է որպես էքսցենտրիկ և անկանխատեսելի, բայց շատ խելացի և ուշադիր, բարության և առատաձեռնության ընդունակ։

## Նշումներ

## Ծանոթագրություններ

## Գրականություն
* Mad and Bad: Real Heroines of the Regency
* Lady Landlords of Prince Edward Island: Imperial Dreams and the Defence of стр. 54

## Արտաքին հղումներ
* Lady Sarah Jersey  [sic] at The Dukes of Buckingham and Chandos
* The Lady Patronesses of Almack's at Georgian, Regency & Victorian Research by Kristine Hughes.

Կատեգորիա:Անգլիացիներ
Կատեգորիա:Բրիտանացի ազնվականներ
Կատեգորիա:Վիկտորյական դարաշրջանի կանայք